**MEMORANDUM O SPOLUPRÁCI**

**na príprave Integrovanej územnej stratégie**

**udržateľného mestského rozvoja Lučenec**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**zúčastnené strany:**

**Mesto Lučenec /jadrové mesto/**

Sídlo: Ulica novohradská 1, 984 01 Lučenec

Štatutárny orgán: PhDr. Alexandra Pivková, primátorka

IČO: 00316181

**a**

**Obec Vidiná**

Sídlo: Športová 255/1, 985 59 Vidiná

Štatutárny orgán: Ing. Ján Šupica, starosta

IČO: 00649031

**a**

**Obec Tomášovce**

Sídlo: Partizánska 132/7, 985 56 Tomášovce

Štatutárny orgán: Ing. Ján Mičuda, starosta

IČO: 00316474

**a**

**Obec Stará Halič**

Sídlo: Zavoda 116/49, 985 11 Stará Halič

Štatutárny orgán: Ing. Jozef Gembec, starosta

IČO: 00316407

**a**

**Obec Halič**

Sídlo: Ulica Mieru č. 68/66, 985 11 Halič

Štatutárny orgán: Mgr. Alexander Udvardy, starosta

IČO: 00316091

**a**

**Obec Pinciná**

Sídlo: Pinciná č. 12, 98401 Pinciná

Štatutárny orgán: Ing. Valéria Votoupalová, starostka

IČO: 00649023

**a**

**Obec Panické Dravce**

Sídlo: Panické Dravce č. 280, 985 32 Veľká nad Ipľom

Štatutárny orgán: Atila Papp, starosta

IČO: 00316296

**Obec Veľká nad Ipľom**

Sídlo: Veľká nad Ipľom č. 86, 985 32 Veľká nad Ipľom

Štatutárny orgán: Ing. Gabriel Rácz, starosta

IČO: 00316539

**a**

**Obec Rapovce**

Sídlo: Hlavná 230/99, 985 31 Rapovce

Štatutárny orgán: Ing. Ladislav Sóky, starosta

IČO: 00316377

**a**

**Obec Mýtna**

Sídlo: Mýtna č. 47, 985 53 Mýtna

Štatutárny orgán: Mgr. Dana Marková, PhD.

IČO: 00316253

**a**

**Obec Lovinobaňa**

Sídlo: SNP 356/1, 985 54 Lovinobaňa

Štatutárny orgán: Ing. Marián Lenhard, starosta

IČO: 00316172

**a**

**Obec Tuhár**

Sídlo: Tuhár č. 56, 985 12 Tuhár

Štatutárny orgán: Bc. Peter Čeman, starosta

IČO: 00316482

**a**

**Obec Divín**

Sídlo: Námestie Mieru 654/3, 985 52 Divín

Štatutárny orgán: Mgr. Pavel Drugda, starosta

IČO: 00316041

**a**

**Obec Trenč**

Sídlo: Trenč 11, 985 32 Veľká nad Ipľom

Štatutárny orgán: Andrej Barcík, starosta

IČO: 00647349

**a**

**Obec Boľkovce**

Sídlo: Boľkovce č. 10, 984 01 Lučenec

Štatutárny orgán: Ladislav Vanko, starosta

IČO: 00315966

**a**

**Obec Mikušovce**

Sídlo: Mikušovce č. 14, 984 01 Lučenec

Štatutárny orgán: Ing. Imrich Ágošton, starosta

IČO: 17067944

Vyššie uvedené zúčastnené strany,

* **uvedomujúc si zodpovednosť za rozvoj územia** udržateľného mestského rozvoja, ktoré je definované v článku 3 tohto memoranda, ako aj rozvoj územia Banskobystrického kraja,
* **zdôrazňujúc dôležitosť a nevyhnutnosť spolupráce a partnerského prístupu** v procese prípravy Integrovanej územnej stratégie udržateľného mestského rozvoja Lučenec a tým aj Integrovanej územnej stratégie Banskobystrického kraja,

**vyhlasujú toto memorandum:**

**Článok 1**

**Definovanie základných pojmov**

1**. Integrovaná územná stratégia** (ďalej aj „IÚS“) je komplexná rozvojová stratégia územia integrujúca všetky aspekty rozvoja a rozvojové aktivity v území. IÚS sú spracovávané ako Programy hospodárskeho rozvoja a sociálneho rozvoja (ďalej aj „PHRSR“) samosprávnych krajov v spolupráci so sociálno-ekonomickými partnermi v zmysle zákona č. 539/2008 Z. z. o podpore regionálneho rozvoja v znení neskorších predpisov. IÚS sú základnou stratégiou pre zabezpečenie integrovaného územného rozvoja podporovaného územnými nástrojmi EÚ, ako sú integrované územné investície.

**2. Integrované územné investície** (ďalej aj „IÚI“) sú jedným z kľúčových finančných nástrojov implementácie IÚS. Investície, ktoré získajú podporu z jedného alebo viacerých fondov, jedného alebo viacerých programov alebo z viac ako jednej priority toho istého programu, sa môžu realizovať ako IÚI. Nástroj IÚI nahrádza systém dopytovo orientovaných výziev, avšak nevylučuje ich využitie v špecifických prípadoch.

**3.**  **Spoločný program rozvoja obcí** označovaný doposiaľ ako Program hospodárskeho rozvoja a sociálneho rozvoja viacerých obcí (ďalej aj „PHRSR VO“) je strednodobý rozvojový dokument, ktorý je vypracovaný v súlade s cieľmi a prioritami ustanovenými v Národnej stratégii regionálneho rozvoja SR a zohľadňuje ciele a priority ustanovené v programe rozvoja vyššieho územného celku, na území ktorého sa obce nachádzajú, a je vypracovaný podľa záväzných častí územnoplánovacích dokumentácií združených obcí v súlade so zákonom č. 539/2008 Z. z. o podpore regionálneho rozvoja v znení neskorších predpisov (ďalej len „zákon o podpore regionálneho rozvoja“). Ak nemá obec vypracovaný vlastný program rozvoja obce, môže si vypracovať pri uplatnení partnerstva s jednou územne susediacou obcou alebo viacerými územne susediacimi obcami spoločný program rozvoja obcí.

**4. Integrovaná územná stratégia udržateľného mestského rozvoja** (ďalej len **„IÚS UMR**“) je nástrojom na podporu využitia rozvojového potenciálu a riešenia spoločných problémov jadrového mesta a jeho zázemia tvoriace územie udržateľného mestského rozvoja. Je spoločnou stratégiou územia UMR.

5. **Územie udržateľného mestského rozvoja** (ďalej len „**územie UMR**“) je územie jadrového mesta a obcí jeho zázemia, v ktorom prebiehajú intenzívne interakcie a medzikomunálna spolupráca a implementácia spoločnej stratégie zabezpečuje efektívne využitie rozvojového potenciálu a riešenie problémov.

6. **Sociálno-ekonomickí partneri** sú subjekty verejnej správy, podnikatelia a mimovládne organizáciepôsobiace v oblasti regionálneho rozvoja na miestnej, regionálnej alebo celoštátnej úrovni.

**Článok 2**

**Účel memoranda**

Hlavným účelom tohto memoranda je najmä:

1. určiť územie udržateľného mestského rozvoja Lučenec (skrátený názov UMR LC) ako integrovaného mestského strategicko-plánovacieho regiónu,

2. spolupracovať na príprave Integrovanej územnej stratégie UMR LC ako súčasť Integrovanej územnej stratégie Banskobystrického kraja s využitím postupov podľa Jednotného metodického rámca pre prípravu integrovaných územných stratégií a investícií v SR v programovom období 2021 – 2027,

3. zriadiť Kooperačnú radu UMR LC ako koordinačný nástroj funkčného mechanizmu partnerstva, komunikácie a rozhodovania pri príprave IÚS UMR LC s určením základných princípov, pravidiel a ďalších podmienok tejto územnej spolupráce.

**Článok 3**

**Vymedzenie územia UMR LC**

Zúčastnené strany sa dohodli, že územie udržateľného mestského rozvoja Lučenec tvorí územie jadrového mesta Lučenec a týchto obcí: Tomášovce, Vidiná, Halič, Stará Halič, Panické Dravce, Veľká nad Ipľom, Pinciná, Rapovce, Tuhár, Mýtna, Lovinobaňa, Divín, Mikušovce, Boľkovce, Trenč.

**Článok 4**

**Princípy spolupráce UMR**

Vyššie uvedené zúčastnené strany podpisom tohto memoranda deklarujú, že v rámci tejto spolupráce budú dodržiavať najmä princíp partnerstva, zabezpečenia udržateľného rozumného (smart) rozvoja územia za súčasného rešpektovania objektívne oprávnených záujmov sociálno-ekonomických partnerov v území UMR.

**Článok 5**

**Integrovaná územná stratégia UMR**

(1) Zúčastnené strany potvrdzujú, že Integrovaná územná stratégia UMR LC bude spoločnou stratégiou územia UMR. IÚS UMR bude spracovávaná obdobne ako PHRSR VO v súlade s princípom partnerstva za účasti sociálno-ekonomických partnerov v zmysle zákona o podpore regionálneho rozvoja a za dodržania nižšie uvedených podmienok.

(2) Z dôvodu naplnenia účelu tohto memoranda sa zúčastnené strany zaväzujú:

1. aktívne podieľať na príprave IÚS UMR LC a za tým účelom si poskytovať potrebnú súčinnosť,
2. umožniť zástupcom sociálno-ekonomických partnerov z podnikateľského a neziskového sektora aktívne sa podieľať na príprave a implementácii IÚS UMR LC v súlade s princípom partnerstva.

(3) Mesto Lučenec sa zaväzuje :

1. organizačne a administratívne koordinovať procesy prípravy IÚS UMR LC a vytvárať odborné, personálne, administratívne a finančné predpoklady pre prípravu IÚS UMR a pre efektívnu spoluprácu zúčastnených strán UMR LC,
2. iniciovať vytvorenie Kooperačnej rady UMR LC podľa článku 2 ods. 3 a administratívne a organizačne podporovať jej činnosť,

(4) IÚS UMR Lučenec bude schvaľovať Kooperačná rada UMR po predchádzajúcom prerokovaní návrhu IÚS UMR so všetkými zúčastnenými stranami tohto memoranda, ktoré budú mať právo sa k návrhu IÚS UMR vyjadriť a predložiť svoje návrhy a pripomienky. Na schválenie IÚS UMR sa nevyžaduje súhlas obecného či mestského zastupiteľstva každej zúčastnenej strany, s výnimkou prípadu uvedeného v odseku 5 tohto článku.

(5) Zúčastnené strany sa dohodli, že IÚS UMR bude spracovaný tak, že bude zahŕňať stratégie územného a miestneho rozvoja a operácie zúčastnených strán v takom rozsahu, že tieto mestá a obce nemusia spracovávať osobitný PHRSR obce (Plán rozvoja obce) podľa zákona o podpore regionálneho rozvoja. Ak sa niektorá zo zúčastnených strán rozhodne IÚS UMR akceptovať ako svoje PHRSR (Plán rozvoja obce, či mesta), musí takýto postup obce či mesta schváliť obecné zastupiteľstvo príslušnej obce, resp. mestské zastupiteľstvo príslušného mesta.

**Článok 6**

**Kooperačná rada UMR**

(1) Kooperačná rada UMR je koordinačný nástroj funkčného mechanizmu partnerstva, komunikácie a rozhodovania pri príprave IÚS UMR.

(2) Zúčastnené strany sa zaväzujú, že v záujme dosiahnutia účelu tohto memoranda vytvoria Kooperačnú radu UMR. Zriadenie a činnosť tejto rady sa bude riadiť nižšie uvedenými podmienkami a pravidlami.

(3) Kooperačná rada UMR koordinuje prípravu a schvaľuje IÚS UMR a slúži na zabezpečenie participatívneho manažmentu integrovaného rozvoja územia UMR.

(4) Kooperačná rada UMR je zložená zo zástupcov:

a) miestnej územnej samosprávy (miest a obcí) tvoriacich územie UMR,

b) podnikateľského sektora, akademického sektora a školstva,

c) štátnej správy a občianskej spoločnosti.

(5) Činnosť Kooperačnej rady UMR koordinuje jej predseda. Predsedom Kooperačnej rady UMR je primátor jadrového mesta alebo ním poverená osoba. Predseda Kooperačnej rady zastupuje Kooperačnú radu UMR navonok aj dovnútra v zmysle mandátu mu zvereného touto radou.

(6) Úlohy spojené s realizáciou činnosti Kooperačnej rady UMR vykonáva jej sekretariát, ktorý zriaďuje a jeho činnosť personálne, organizačne a finančne zabezpečuje mesto uvedené v čl. 7 ods. 2 tohto memoranda.

(7) Podrobnosti o zložení a kreovaní, činnosti, pôsobnosti a spôsobe rozhodovania Kooperačnej rady UMR a o postavení predsedu tejto rady určí Štatút Kooperačnej rady UMR, ktorý musia schváliť všetky zúčastnené strany tohto memoranda.

**Článok 7**

**Spoločné ustanovenia**

(1) Zúčastnené strany berú na vedomie, že IÚS UMR je súčasťou IÚS Banskobystrického samosprávneho kraja a Banskobystrický samosprávny kraj poskytuje potrebnú súčinnosť a metodicky pomáha pri kreovaní a činnosti Kooperačnej rady UMR a pri príprave IÚS UMR Lučenec.

(2) Náklady spojené s prípravou IÚS UMR, ako aj so zriadením a činnosťou Kooperačnej rady UMR znáša jadrové mesto, ak sa zúčastnené strany písomne nedohodnú inak v tomto memorande alebo neskôr po jeho podpise.

(3) Písomnosti si budú zúčastnené strany doručovať elektronicky.

**Článok 8**

**Záverečné ustanovenia**

(1) Zúčastnené strany sa budú pokúšať riešiť spory vyplývajúce z interpretácie alebo implementácie tohto memoranda prioritne rokovaním alebo inými prostriedkami na urovnanie sporov v súlade s princípom partnerstva a vzájomnej spolupráce a vzájomného rešpektovania sa.

(2) Každá zúčastnená strana deklaruje, že jej obecné, resp. mestské zastupiteľstvo schváli memorandum o spolupráci najneskôr do 60 dní od podpisu tohto memoranda.

(3) Zúčastnené strany sa dohodli, že k tomuto memorandu môžu dodatočne pristúpiť aj ďalšie mestá a obce, a to písomným dodatkom odsúhlaseným všetkými zúčastnenými stranami.

(4) Toto memorandum sa uzatvára na dobu neurčitú. Každá zo zúčastnených strán môže vypovedať toto memorandum aj bez uvedenia dôvodu. Takéto vypovedanie musí byť písomné a musí byť doručené jadrovému mestu Lučenec, inak je neplatné. Vypovedanie je účinné dňom jeho doručenia jadrovému mestu Lučenec.

(5) Toto memorandum je možné meniť a dopĺňať iba písomnými dodatkami odsúhlasenými všetkými zúčastnenými stranami.

(6) Toto memorandum nadobúda platnosť a účinnosť dňom jeho podpísania všetkými zúčastnenými stranami.

(7) Každá zúčastnená strana obdrží jedno vyhotovenie tohto memoranda.

(8) Zúčastnené strany vyhlasujú, že toto memorandum prijímajú dobrovoľne, na základe svojej slobodnej vôle a na znak súhlasu s jeho obsahom ho podpisujú.

V Lučenci dňa .........................

Mesto Lučenec Obec Vidiná

............................................................. .............................................................

PhDr. Alexandra Pivková Ing. Ján Šupica

primátorka starosta

Obec Stará Halič Obec Halič

............................................................. .............................................................

Ing. Jozef Gembec Mgr. Alexander Udvardy

starosta starosta

Obec Pinciná Obec Panické Dravce

............................................................. .............................................................

Ing. Valéria Votoupalová Atila Papp

starostka starosta

Obec Veľká nad Ipľom Obec Rapovce

............................................................. .............................................................

Ing. Gabriel Rácz Ing. Ladislav Sóky

starosta starosta

Obec Mýtna Obec Lovinobaňa

............................................................. .............................................................

Mgr. Dana Marková, PhD. Ing. Marián Lenhard

starostka starosta

Obec Tuhár Obec Divín

............................................................. .............................................................

Bc. Peter Čeman Mgr. Pavel Drugda

starosta starosta

Obec Trenč Obec Boľkovce

............................................................. .............................................................

Andrej Barcík Ladislav Vanko

starosta starosta

Obec Mikušovce

.............................................................

Ing. Imrich Ágošton

starosta